**SPECIJALNA BOLNICA ZA MEDICINSKU**

**REHABILITACIJU**

**VARAŽDINSKE TOPLICE**

**Upravno vijeće**

Broj: 04-160/7-2024.

Varaždinske Toplice, 28.03.2024.

Na temelju članka 91. stavka 2. Zakona o proračunu (N.N. 144/21.) i članka 13. Statuta Specijalne bolnice za medicinsku rehabilitaciju Varaždinske Toplice, Upravno vijeće je na svojoj 124. sjednici održanoj dana 28. ožujka 2023. godine usvojilo je

**GODIŠNJI IZVJEŠTAJ**

**o provedbi višegodišnjeg plana uravnoteženja Specijalne bolnice za medicinsku rehabilitaciju Varaždinske Toplice za 2023. godinu**

Uz Financijski plan Specijalne bolnice za medicinsku rehabilitaciju Varaždinske Toplice za razdoblje 2023.-2025. godine, Upravno vijeće Specijalne bolnice za medicinsku rehabilitaciju Varaždinske Toplice je na svojoj 98. sjednici, održanoj 07. listopada 2022. godine donijelo Odluku o višegodišnjem planu uravnoteženja, mjerama za otklanjanje uzroka negativnog poslovanja s akcijskim planom provedbe mjera za 2023., 2024. i 2025. godine (broj 01-1491/5-2022.). U navedenom višegodišnjem planu uravnoteženja daju se podaci o planiranim prihodima i primicima, rashodima i izdacima te rezultatu poslovanja, odnosno pokriću prenesenog manjka prihoda i primitaka iz prijašnjih godina, a koji se prenosi i planira u Financijskom planu za 2023. godinu s projekcijama za 2024. i 2025. godinu. Procjena rezultata na kraju 2023. godine bio je manjak prihoda i primitaka za pokriće u slijedećem razdoblju u iznosu od 9.083.453,00 eura, a sastoji se od prenesenog manjka prihoda i primitaka u iznosu od 9.904.291,00 eura iz 2022. godine i planiranog viška prihoda i primitaka u 2023. godini u iznosu 820.838,00 eura.

U financijskom planu za 2023. godinu i projekcijama za 2024. i 2025. godinu planiralo se pokriće dijela projiciranog manjka prema sljedećoj dinamici:

* 2023. godine – 820.838,00 eura
* 2024. godine – 4.217.513,00 eura
* 2025. godine – 4.865.938,00 eura

I Izmjenama i dopunama Financijskog plana za 2023. godinu, a prema Odluci Upravnog vijeća, broj: 01-1224/2-2023., od 02.08.2023. godine planirano je pokriće manjka u poslovnoj 2023. godini u iznosu 3.046.350,00 eura.

Kod izrade Financijskog plana za 2023., 2024. i 2025. godinu u mjesecu listopadu 2022. godine nismo mogli projicirati da iz Ostalih pomoći (izvor 52) u poslovnoj 2022. godini neće biti doznačena sva planirana sredstva, a koja se odnose na doznaku sredstava iz Ministarstva zdravstva po Okončanom obračunu za građevinsko-obrtničke radove na izgradnji novog Nacionalnog rehabilitacijskog centra za osobe s bolestima i oštećenjima kralježnične moždine. Iz navedenog razloga isto je korigirano I (prvim) Izmjenama i dopunama na način da će u poslovnoj 2023. godini ukupno pokriće manjka iznositi 3.046.350,00 eura i to iz slijedećih izvora:

* Vlastiti izvori – 820.838,00 eura
* Ostale pomoći – 2.225.512,00 eura.

Budući da je u 2023. godini ostvaren višak prihoda u iznosu 1.722.579,93 eura, ostvareni su ciljevi prema Planu uravnoteženja – pokriću manjka iz prethodnih godina za pokriće dijela prenesenog manjka iz prethodnih godina u iznosu 820.838,00 eura. Također u poslovnoj 2023. godini doznačena su sredstva iz izvora 52 – Ostale pomoći te je preneseni manjak prihoda zatvoren.

Planirano pokriće dijela projiciranog manjka za 2024. i 2025. godinu ostaje u planiranom iznosu.

|  |  |  |  |  |
| --- | --- | --- | --- | --- |
| Opis | Procjena rezultata poslovne 2023. godine prema Odluci o višegodišnjem planu uravnoteženja, pokriću manjka iz prethodnih razdoblja prema predloženom Financijskom planu | Potvrđeni Financijski plan za poslovnu 2023. godinu s projekcijom za 2024. i 2025. godinu | Procjena rezultata poslovanja 2023. godine po I (prvim) Izmjenama i dopunama za 2023. godinu | Ostvareni rezultat na kraju 2023. godine - Izvršenje prihoda i rashoda, primitaka i izdataka |
|  |  |  |  |  |
| **A Račun prihoda i rashoda** |  |  |  |  |
| Prihodi poslovanja | 23.472.851,00 | 23.340.128,00 | 29.139.361,00 | 25.951.001,18 |
| Prihodi od prodaje nefinancijske imovine | 6.636,00 | 6.636,00 | 1.500,00 | 1.180,90 |
| **UKUPNO PRIHODI** | **23.479.487,00** | **23.346.764,00** | **29.140.861,00** | **25.952.182,08** |
| Rashodi poslovanja | 18.278.550,00 | 18.278.551,00 | 21.652.679,00 | 20.066.159,77 |
| Rashodi za nabavu nefinancijske imovine | 3.700.339,00 | 3.567.615,00 | 3.762.072,00 | 3.310.019,41 |
| **UKUPNO RASHODI** | **21.978.889,00** | **21.846.166,00** | **25.414.751,00** | **23.376.179,18** |
| Razlika prihoda/rashoda | 1.500.598,00 | 1.500.598,00 | 3.726.110,00 | 2.576.002,90 |
| **B Račun zaduživanja/financiranja** |  |  |  |  |
| Primici od financijske imovine | 0,00 | 0,00 | 0,00 | 770.254,09 |
| Izdaci za financijsku imovinu i otplate zajmova | 679.760,00 | 679.760,00 | 679.760,00 | 1.623.677,06 |
| **C FIN. PLAN UKUPNO** |  |  |  |  |
| **Prihodi i primici** | **23.479.487,00** | **23.346.764,00** | **29.140.861,00** | **26.722.436,17** |
| **Rashodi i izdaci** | **22.658.649,00** | **22.525.926,00** | **26.094.511,00** | **24.999.856,24** |
| Razlika višak/manjak | 820.838,00 | 820.838,00 | 3.046.350,00 | 1.722.579,93 |
| Preneseni rezultat poslovanja | -9.904.291,00 | -9.904.289,00 | -14.031.985,54 |  |
| Korigirani rezultat poslovanja za pokriće u slijedećim godinama |  |  |  | -12.309.405,61 |

**Obrazloženje:**

Evidentirana razlika predloženog Financijskog plana za 2023., 2024. i 2025. godinu u odnosu na potvrđeni Financijski plan za 2023., 2024. i 2025. godinu odnosi se na naknadno korigirana sredstva temeljem uputa Upravnog odjela za zdravstvo, socijalnu skrb, civilno društvo i hrvatske branitelje. Sukladno spomenutim uputama, korigirana su sredstva na aktivnosti A129008 – nabava opreme i dodatna ulaganja u zdravstvene objekte, izvor 11 – Sredstva iznad zakonskog standarda, odnosno ista su umanjena za 132.723,00 eura.

U odnosu na planirana sredstva temeljem Odluke o višegodišnjem planu uravnoteženja, mjerama za otklanjanje uzroka negativnog poslovanja s akcijskim planom provedbe mjera za 2023., 2024 i 2025. godinu ostvareno je više prihoda i primitaka za 13,81% ili za 3.242.949,17 eura, a rashodi i izdaci veći su za 10,33% ili za 2.341.207,24 eura. Ostvareni rezultat poslovanja na kraju proračunske godine veći je u odnosu na planirani rezultat za 109,86%.

Preneseni manjak prihoda veći je za 4.127.696,54 eura u odnosu na planirana sredstva iz razloga što u poslovnoj 2022. godini nismo refundirali sva sredstva iz planiranih izvora za građevinsko-obrtničke radove na izgradnji novog Nacionalnog rehabilitacijskog centra za osobe s bolestima i oštećenjima kralježnične moždine. Isto je uključeno u I (prve) Izmjene i dopune Financijskog plana za 2023. godinu kada je i refundirano.

***Mjere za otklanjanje utvrđenih uzroka nastanka negativnog poslovanja:***

1. Financijskim planom i izmjenama i dopunama planirati pokriće manjka;
2. Kod planiranja i izvršavanja Financijskog plana prioritet imaju zakonske i ugovorne obveze;
3. Kontinuirano praćenje naplate prihoda i preuzimanje obveza u skladu s njihovim ostvarenjem;
4. Povećanje financiranja proračunskih projekata i aktivnosti iz tekućih i kapitalnih pomoći prijavom projekata na natječaje europskih i drugih fondova;
5. Smanjenje materijalnih rashoda uz zadržavanje kvalitete rada i pružanja usluga našim korisnicima;
6. Poboljšavanje uvjeta za daljnji rast i razvoj.

***Provedba mjera za otklanjanje uzroka negativnog poslovanja:***

|  |  |  |  |  |
| --- | --- | --- | --- | --- |
| NAZIV MJERE | OPIS/NAČIN PROVEDBE | ROK PROVEDBE | OČEKIVANI UČINAK | FAZA PROVEDBE |
| 1. Odlukom o donošenju Financijskog plana te izmjenama i dopunama planirati pokriće manjka | Financijski plan koji uključuje rezultat poslovanja pruža cjelovit financijski okvir za donošenje odluka o budućoj potrošnji i izvorima financiranja. | Zakonski rokovi, a prema potrebi prilikom izmjena i dopuna Financijskog plana u narednom razdoblju | Smanjenje troškova poslovanja | Cilj ostvaren |
| 2. Kod planiranja i izvršavanja Financijskog plana prioritet imaju zakonske i ugovorne obveze | Mjera podrazumijeva prioritetno podmirivanje već preuzetih obveza, odnosno zakonskih obveza. | Kontinuirano | Pravovremeno izvršavanje obveza | Podmirene su zakonske obveze |
| 3. Kontinuirano praćenje naplate prihoda i preuzimanje obveza u skladu s njihovim ostvarenjem | Mjera uključuje preuzimanje obveza u skladu s dinamikom ostvarenja izvora financiranja kako je definirano u Financijskom planu. Izrada kvartalnih izvještaja o realizaciji plana. | Mjesečno  Kvartalno | Utjecaj na ročnost | Mjesečno se vodi briga o naplati prihoda,  Izrađuju se kvartalna izvješća o realizaciji plana |
| 4. Pravovremeno poduzimanje mjera naplate potraživanja | Postupanje prema Proceduri za naplatu prihoda. | Kontinuirano | Povećanje naplaćenih prihoda, manje ovršnih postupaka | Kontinuirano se provode mjere naplate prihoda |
| 5. Povećanje financiranja proračunskih projekata i aktivnosti iz tekućih i kapitalnih pomoći prijavom projekata na natječaje europskih i drugih fondova | Mjera uključuje oslobađanje sredstava iz izvora Opći prihodi i primici i financiranje što više aktivnosti i projekata iz drugih izvora (nacionalni i međunarodni natječaji) | Kontinuirano | Povećanje kvalitete boravka pacijenata te povećanje kvalitete uvjeta rada zaposlenika | Prate se svi pozivi za prijavu na natječaje, prijava se vrši na sve pozive |
| 6. Upravljanje nekretninama u vlasništvu Bolnice | Učinkovito raspolaganje nekretninama (zakup, najam, prodaja) | Kontinuirano | Povećanje prihoda | Iznalaze se rješenja/sredstva za stavljanje istih u punu funkciju |
| 7. Smanjenje materijalnih rashoda uz zadržavanje kvalitete rada i pružanja usluga građanima | Maksimalna racionalizacija materijalnih rashoda | Kontinuirano | Smanjenje troškova poslovanja | Bolnica provodi maksimalnu racionalizaciju materijalnih rashoda. |

Specijalna bolnica za medicinsku rehabilitaciju Varaždinske Toplice kontinuirano provodi racionalizaciju poslovanja što dokazuje višak ostvarenih prihoda na kraju poslovne 2023. godine.

Međutim, bitno je istaknuti da uz maksimalni angažman na svim radilištima, bez dodatne pomoći Varaždinske županije, HZZO-a, Ministarstva zdravstva, Bolnica nije u mogućnosti samostalno podmiriti preneseni manjak prihoda iz prethodnih godina. Evidentirani, preneseni manjak prihoda nastao je najvećim dijelom zbog neizvršenja ugovorenih limitiranih sredstava, a na čije je neostvarenje utjecala pandemija COVID – 19.

Ravnatelj predlaže usvojiti Godišnji izvještaj o provedbi višegodišnjeg plana uravnoteženja Specijalne bolnice za medicinsku rehabilitaciju Varaždinske Toplice za 2023. godinu, kako je to predloženo u gornjem tekstu i obrazloženju.

Upravno vijeće je prihvatilo prijedlog ravnatelja i isto usvojilo.

**Predsjednik Upravnog vijeća**

*mr. sc. Alen Runac*

***Dostaviti:***

1. *Ravnatelju*
2. *Varaždinskoj županiji*
3. *Odjelu ekonomsko-financijskih poslova*
4. *Odjelu općih, pravnih i kadrovskih poslova*
5. *Pismohrana*